Kā jau minēts, tās nav automātiski problēmas. Tas, ka iD to rāda kā "warning" (un "warning" nav "error"), nenozīmē, ka tos nepieciešams labot. (Tur pat blakus iD ir arī "ignore" poga.) Ja tu atvērsi JOSM redaktoru, tur būtu vēl simtiem "problēmu", pie tam tās ne tikai nesakrīt ar iD, bet redaktori vispār piedāvā katrs savu "risinājumu". Un ir vēl daudz visādu rīku, kur var sameklēt bezgalīgas "problēmas", piemēram https://tools.geofabrik.de/osmi/ , https://maproulette.org , https://nominatim.org/qa/ utt. Neviens no tiem nav simtprocentīgi labojams. Daudzi ir pašsaprotami, bet ir pietiekami piemēru, kur ir jāsaprot "problēmas" iemesls un vai konkrētā situācijā tā vispār ir problēma.

Konkrēti šeit - `noexit` is tegs, kas domāts, lai citiem kartētājiem norādītu neviennozīmīgās situācijās, ka ceļi nesavienojas un ka tā nav kartēšanas kļūda. Ja starp ceļiem ir iezīmēta barjera, tad tas ir standarta viennozīmīgs gadījums, kad `noexit` nav nepieciešams ( https://wiki.openstreetmap.org/wiki/Tag:noexit%3Dyes#Alternatives ). Varbūt ir argumenti arī likt šeit to `noexit=yes`. Bet tad tas ir jādara saprotot tega nozīmi un lietojumu un pamatojot šo izmaiņu, bet nevis automātiski.